EkBass/fiwiki-20250220-pages-articles huggingface dataset:
Kalla (Raahe)

Kalla on karu, kivikkoinen saari Perämerellä Raahen edustalla. Se on yksi Raahen saariston uloimmista saarista. Matala kivikkosaari on pieni, vain noin 350 metriä pitkä itä–länsi-suunnassa ja noin 300 metriä pohjois–etelä- suunnassa. Sen korkein kohta kohoaa vajaan kolmen metrin korkeuteen merenpinnan yläpuolelle, ja muodostaa kapean harjanteen joka ulottuu saaren itäkärjestä lounaisosaan.Maastokartta ja ilmakuvat Saaren eteläkärjessä on noin hehtaarin kokoinen kluuvijärvi, merenkohoamisen vuoksi merestä irti kuroutunut entinen merenlahti. Saari on ollut kalastajien tukikohtana 1800-luvulta lähtien. Saaressa on nykyisin kalastajaseuran tupa sekä kaksi yksityistä mökkiä, nuotiopaikka ja WC.Raahen saaristokartta 2011 ==Lähteet== Luokka:Raahen saaret
Konnunlahti

Konnunlahti (myös Lahdentulva, Lahti; ) on umpilahden tyyppinen järvi Suomenlahden Nevanlahden pohjoispuolella Pietarissa Venäjällä. Sen erottaa merestä hiekkapenger, jota pitkin kulkee maantie ja rautatie. Järven pituus ja leveys ovat noin 5–6 kilometriä ja suurin syvyys 3 metriä. Nevanlahden tulvien aikana veden korkeus nousee jopa kolmella metrillä. Konnunlahteen laskevat Kivijoki, Junttilanoja (ven. Juntolovka) ja Gluharka. Järven alkuperäinen 13 neliökilometrin pinta-ala on huomattavasti supistunut. Sen pohjoispuolella Lahdensuon alueella sijaitsee Juntolovon rauhoitusalue. Länsipuolella on Lahden kaupunginosa. == Lähteet == == Aiheesta muualla == Luokka:Inkeri * Luokka:Pietarin järvet
Kivijoki (Pietari)

thumb|200px|Novoorlovskin rauhoitusaluetta Kivijoen varrella. Kivijoki () on joki Pietarissa Venäjällä. Sen pituus on 12 kilometriä ja valuma-alueen laajuus 134 neliökilometriä. Keskimääräinen virtaus on 0,3 kuutiometriä sekunnissa. Kivijoki saa alkunsa Suuresta Suzdalinjärvestä ja laskee Konnunlahteen. Tärkein sivujoki on Mustajoki (ven. Tšornaja). Joen varrella sijaitsee Kivikankaan (ven. Kamenka) taajama. ==Lähteet== ==Aiheesta muualla== * Kivijoki Venäjän vesistörekisterissä Luokka:Inkerin joet Luokka:Konnunlahden vesistö Luokka:Pietarin joet ja kanavat
Lvovin–Sandomierzin taistelu

Lvovin–Sandomierzin taistelu (tunnetaan myös nimellä Lvovin-Sandomierzin offensiivi) oli Saksan ja Neuvostoliiton välinen taistelu Lvivin ja Sandomierzin kaupungeista Länsi-Ukrainassa ja Itä-Puolassa vuonna 1944. Taistelun aikana Neuvostoliitto valloitti myös Stanislavin (nyk. Ivano- Frankivskin) kaupungin. Taistelu alkoi 13. heinäkuuta 1944 ja päättyi 29. elokuuta, jolloin puna-armeija sai vallattua kaupungit itselleen. Lviv ja Stanislav valloitettiin 27. heinäkuuta ja Sandomierz elokuussa 1944. Taisteluissa akselivaltojen Ukrainan eteläisen armeijaryhmän 1. ja 4. panssariarmeija sekä Unkarin 1. Armeija joutuivat vetäytymään kaupungeista. == Akselivaltojen joukkojen kokoonpanot == Ukrainan eteläinen armeijaryhmä () (kenraalieversti Josef Harpe) *18. tykistödivisioona *4. panssariarmeija (panssarikenraali Walther Nehring) **XLVI panssariarmeijakunta ***16. panssaridivisioona ***17. panssaridivisioona ***291. jalkaväkidivisioona ***340. jalkaväkidivisioona ***taisteluryhmä Beutler (?) **XLII armeijakunta (jalkaväenkenraali Hermann Recknagel) ***72. jalkaväkidivisioona ***88. jalkaväkidivisioona ***214. jalkaväkidivisioona ***213. varmistusdivisioona **LVI panssariarmeijakunta ***26. jalkaväkidivisioona ***342. jalkaväkidivisioona ***1. hiihtodivisioona ***253. jalkaväkidivisioona **VIII armeijakunta ***5. jääkäridivisioona ***211. jalkaväkidivisioona ***Unkarin 12. jalkaväkidivisioona *1.panssariarmeija (kenraalieversti Gotthard Heinrici) **XIII armeijakunta (jalkaväenkenraali Arthur Haufe) ***armeijakuntaosasto C (kenraalimajuri Wolfgang Lange) ***361. jalkaväkidivisioona ***454. varmistusdivisioona ***14. SS-krenätööridivisioona **XLVIII panssariarmeijakunta (panssarikenraali Hermann Balck) **III panssariarmeijakunta **XXIV panssariarmeijakunta (panssarikenraali Fritz- Hubert Gräser) **LXI armeijakunta *Unkarin 1. armeija (kenraaliluutnantti Ferenc Farkas) **XI armeijakunta (jalkaväenkenraali Rudolf von Bünau) **Unkarin VII armeijakunta **Unkarin VI armeijakunta **Unkarin 1. armeijan reservi *4. ilma-armeija () **VII ilma-armeijakunta **osia 6. ilma-armeijasta Luokka:Toisen maailmansodan itärintaman taistelut Luokka:Puolan historia Luokka:Lvivin historia Luokka:Vuoden 1944 sotahistoria Luokka:Ukrainan taistelut
Kansallisen kyvykkyyden indeksi

Kansallisen kyvykkyyden indeksi ( (CINC) on J. David Singerin projektissa Correlates of War kehittämä tilastollinen luku. Indeksi on valtion prosenttiosuuden arvo mitattuna kuudella kriteerillä. Kriteerit edustavat väestötiedettä, taloutta ja sotilaallista kykyä. Viimeaikaisissa tutkimuksissa arvoa on käytetty bruttokansantuotteen sijasta kuvaamaan valtion voimakkuutta. == Metodologia == Kukin komponentti kuvaa valtion prosenttiosuutta koko maailman arvosta: SUHDELUKU=\frac{Valtio}{Maailma} CINC = \frac{TPR + UPR + ISPR + ECR + MER + MPR} {6} missä TPR = valtion väestömäärä UPR = valtion kaupungeissa asuvan väestön määrä ISPR = valtion teräksen ja raudan tuotanto ECR = energian kulutus MER = sotilaallisten kulujen suhdeluku MPR = sotilashenkilöstön määrä == Luettelo valtioista järjestettynä CINC-arvon mukaan == Sija Maa CINC 1 .198578 2 .142149 3 .073444 4 .042675 5 .039274 6 .024597 7 .024082 8 .023878 9 .021158 10 .018924 11 .017420 12 .014317 13 .013772 14 .013708 15 .013450 16 .012925 17 .012269 18 .011835 19 .011389 20 .010883 21 .010683 22 .009713 23 .008060 24 .008010 25 .007973 26 .007792 27 .007612 28 .007113 29 .006939 30 .006395 31 .006316 32 .006174 33 .005722 34 .005646 35 .005290 36 .005222 37 .004721 38 .004559 39 .004471 40 .004454 41 .004403 42 .004175 43 .003895 44 .003858 45 .003813 46 .003638 47 .003233 48 .003226 49 .003213 50 .003107 51 .003076 52 .002986 53 .002980 54 .002979 55 .002572 56 .002557 57 .002483 58 .002353 59 .002256 60 .002157 61 .002144 62 .002078 63 .001932 64 .001841 65 .001777 66 .001763 67 .001640 68 .001608 69 .001556 70 .001556 71 .001518 72 .001493 73 .001448 74 .001437 75 .001433 76 .001422 77 .001420 78 .001352 79 .001334 80 .001320 81 .001279 82 .001217 83 .001173 84 .001109 85 .001083 86 .001050 87 .001032 88 .000994 89 .000974 90 .000969 91 .000951 92 .000884 93 .000844 94 .000822 95 .000789 96 .000771 97 .000749 98 .000711 99 .000697 100 .000659 101 .000645 102 .000635 103 .000614 104 .000581 105 .000580 106 .000575 107 .000568 108 .000562 109 .000542 110 .000531 111 .000527 112 .000516 113 .000505 114 .000504 115 .000474 116 .000471 117 .000458 118 .000454 119 .000450 120 .000442 121 .000428 122 .000400 123 .000393 124 .000390 125 .000388 126 .000370 127 .000361 128 .000357 129 .000354 130 .000352 131 .000346 132 .000346 133 .000345 134 .000297 135 .000290 136 .000276 137 .000270 138 .000253 139 .000249 140 .000240 141 .000237 142 .000223 143 .000206 144 .000202 145 .000196 146 .000192 147 .000187 148 .000179 149 .000153 150 .000150 151 .000145 152 .000133 153 .000132 154 .000113 155 .000109 156 .000098 157 .000081 158 .000062 159 .000058 160 .000057 161 .000051 162 .000049 163 .000046 164 .000044 165 .000043 166 .000035 167 .000029 168 .000024 169 .000022 170 .000021 171 .000020 172 .000013 173 .000006 174 .000006 175 .000005 176 .000005 177 .000004 178 .000003 179 .000003 180 .000003 181 .000003 182 .000003 183 .000003 184 .000003 185 .000003 186 .000002 187 .000002 188 .000002 189 .000002 190 .000001 191 .000001 192 .000000 193 .000000 luokka:Kansainvälinen politiikka
Suzdalinjärvet

Suzdalinjärvet () on kolmen järven ketju Parkalan, Suvalan ja Ozerkin alueella Pietarissa Venäjällä. Rukousmäen (ven. Poklonnaja gora) pohjoispuolella sijaitsevan Ylimmäisen Suzdalinjärven (ven. Verhneje Suzdalskoje) pituus on 600 metriä, leveys 450 metriä, keskisyvyys on 2,5–3 metriä ja suurin syvyys 11 metriä. Keskimmäisen Suzdalinjärven (ven. Sredneje Suzdalskoje) pituus on 400 metriä ja leveys 250 metriä. Noin kahdensadan metrin levyinen kannas erottaa keskimmäisen järven Suuresta Suzdalinjärvestä (ven. Nižneje Bolšoje Suzdalskoje). Sen pituus on 2500 metriä, leveys 650 metriä, keskisyvyys 2–3 metriä ja suurin syvyys 10 metriä. Jääkauden muodostamia järviä yhdistävät keinotekoiset ojat, jotka osittain virtaavat maanalaisissa putkissa. Aikaisemmin järvet ovat olleet luonnollisessa yhteydessä toisiinsa. Suureen Suzdalinjärveen virtaa Vanhankylänjoki ja se laskee Kivijoen kautta Konnunlahteen. == Historia == Järvet mainitaan ensimmäisen kerran vuoden 1500 Vatjan viidenneksen verokirjassa nimellä Parkola. Vuonna 1746 keisarinna Elisabet lahjoitti seudun kreivi Pjotr Šuvaloville, joka aloitti laajan puistoalueen rakentamisen. Järvien nykyinen nimi mainitaan ensimmäisen kerran vuosina 1796–1800 laaditussa kartassa. Se perustuu Šuvalovien Sisä-Venäjältä siirtämien talonpoikien perustamaan Suzdalskajan kylään. 1800-luvun lopulla seudulle syntyi huvila-asutusta. Järvien rannoille rakennettiin uimaloita ja Suurella Suzdalinjärvellä oli höyrylaivaliikennettä. 1960-luvulla alue liitettiin Leningradiin. Ympäristön saastuminen ja vilkas asuntorakentaminen on tehnyt Suzdalinjärvien olemassaolon uhanalaiseksi. == Lähteet == == Aiheesta muualla == * Suuri Suzdalinjärvi Venäjän vesistörekisterissä. Luokka:Inkerin järvet Luokka:Konnunlahden vesistö Luokka:Pietarin järvet
Valkovenäläinen

Valkovenäläinen voi tarkoittaa jotakin seuraavista: *valkovenäläiset, kansa *Valkovenäläinen, Reijo Mäen dekkari *valkovenäläinen, alkoholipitoinen juomasekoitus ==Katso myös== *Valkoiset venäläiset
Vanhankylänjoki

Vanhankylänjoki () on joki Pietarissa Venäjällä. Sen pituus on seitsemän kilometriä ja valuma-alueen laajuus 33 neliökilometriä. Joki saa alkunsa Parkalan mäiltä Vanhankylän (ven. Starožilovka) luota ja laskee Suureen Suzdalinjärveen. Viipurin maantien kohdalla se virtaa 400 metrin pituisessa putkessa. Ympäristön rakentamisen seurauksena Vanhankylänjoen virtaus on pienentynyt huomattavasti. == Lähteet == Luokka:Inkerin joet Luokka:Konnunlahden vesistö Luokka:Pietarin joet ja kanavat
Mohamed Ahmed Bashir

Mohamed Ahmed Bashir (; s. 23. toukokuuta 1987) on sudanilainen jalkapalloilija, pelipaikaltaan keskikenttäpelaaja. Hän pelaa omdurmanilaisessa Al-Hilalissa, johon hän siirtyi vuonna 2009 Al-Mourada SC:stä. Bashir oli mukana Afrikan-mestaruuskilpailuissa 2008, ja pelaa myös vuoden 2012 turnauksessa. Hän oli Al-Hilalin avainpelaajia, kun joukkue pääsi Afrikan Mestarien liigassa välieriin saakka, ja hänen odotetaan olevan tärkeä myös Afrikan-mestaruusturnauksessa. Bashir teki turnauksen alkulohkon ottelussa Angolaa vastaan kaksi maalia, mutta Sudan putosi puolivälierissä. == Lähteet == Luokka:Sudanilaiset jalkapalloilijat Luokka:Vuonna 1987 syntyneet Luokka:Elävät henkilöt
Impivaaran uimahalli

thumb|300px|Impivaaran uimahalli elokuussa 2012. Impivaaran uimahalli (turkulaisittain Imppari) on Turussa Kaerlan kaupunginosassa sijaitseva 1. kesäkuuta 1975 avattu uimahalli, jonka omistaa Turun kaupunki. Valmistuessaan Impivaaran uimahalli oli suurin lajiaan Pohjoismaissa, ja se on edelleen Suomen suurin uimahalli allaspinta-alaltaan. Uimahalli on osa Impivaaran liikuntakeskusta. Uimahallissa kävi ennen remonttia vuosittain noin 275 000 kävijää. Uimahallin peruskorjaus- ja laajennustyöt aloitettiin joulukuussa 2009, ja uimahalli avattiin jälleen käyttöön 14. helmikuuta 2012. Remontin kustannukset ovat noin 23 miljoonaa euroa. Remontin jälkeen Impivaarassa on yhteensä kahdeksan allasta, joiden yhteispinta-ala on noin 2 250 neliömetriä. 50- ja 25-metriset altaat sekä monitoimi-, opetus-, hyppy-, perhe-, kahluu- ja kylmäallas. Uimahallirakennuksessa on myös liikuntasali ja kolme kuntosalia. Tilat nimetään Seitsemän veljeksen paikkojen ja hahmojen mukaan. Sisäänkäynnin yläpuolella on Ann Sundholmin suunnittelema pilviaiheinen taideteos Taivaan vuohet. Suomen Uimaliitto valitsi Impivaaran uimahallin syksystä 2012 lähtien koko Suomen maajoukkueen uintikeskukseksi. == Lähteet == == Aiheesta muualla == * Luokka:Turun uimahallit Luokka:Kaerla
Kärhi

Kärhet ovat kasvien lankamaisia kiipeämis- ja tarttumaelimiä. Ne ovat voineet kehittyä kasvin monesta eri alkuperäisestä osasta, esimerkiksi varresta, lehdistä tai korvakkeista. Kärhet kiertyvät tukeen kiinni, jolloin kasvi pystyy kasvamaan ylemmäs sitä vasten. Tukena voi olla esimerkiksi toisen kasvin varsi tai köynnöksellä säleikkö. __NOTOC__ == Esimerkkejä kärhellisistä kasveista == * Viiniköynnöskasvit ** Imukärhivilliviinillä (Parthenocissus quinquefolia) kärhet ovat runsashaaraisia ja niiden kärjessä on pyöreä levymäinen kiinnityselin.Suuri Pohjolan kasvio s. 387. ** Viiniköynnöksellä (Vitis vinifera) on samantyyppiset kärhet, mutta kärkilevyttömät. * Hernekasvit ** Herneellä (Pisum sativum) lehden kärki on muuttunut kärheksi. ** Nätkelmistä (Lathyrus) useat ovat kärhellisiä, korvakenätkelmällä (Lathyrus aphaca) lehdet ovat muuttuneet kokonaan lankamaisiksi kärhiksi.Suuri Pohjolan kasvio s. 348. * Kurkkukasvit ** esimerkiksi kurkku (Cucumis sativus), vesimeloni (Citrullus lanatus).Suuri Pohjolan kasvio s. 408. == Lähteet == * === Viitteet === == Aiheesta muualla == Luokka:Kasviorganologia
Gabriel Saarenpää

Gabriel Martinpoikaa Saarenpää oli suomalainen nimismies, valtiopäivämies ja kirkonrakentaja sekä Lapuan Saarenpään talon isäntä 1664–1700.Saarenpään suku. Eteläpohjalaisia elämäkertoja M-Ö. Vaasa 1965 Saarenpää, Gabriel Martinpoika. Eteläpohjalaisia elämäkertoja M-Ö. Vaasa 1965 Gabriel Saarenpään isä oli lautamies ja kirkonisäntä. Hän kuului 1613 ratsutilallisena ja sotilaana Kustaa II Aadolfin henkivartijajoukkoon Venäjän retkellä. Gabrielin kaksi veljeä olivat Vaasassa porvareina, ja Gabriel itse lienee käynyt koulua, sillä hän sai Kaarleporin kreivikunnan nimismiehen viran Lapualla. 1690-luvun alussa Saarenpää teki suunnitelman Ylistaron kirkon laajentamiseksi, mutta ennen kuin hän palasi luvanhakumatkalta Tukholmasta, ylistarolaiset olivat rakentaneet laajennuksen omin luvin. Vuonna 1700 Saarenpää teki sopimuksen Kristiinankaupungin uuden kirkon rakentamiseksi, josta hänelle luvattiin palkaksi 220 kuparitalaria, ja hänen avukseen palkattiin 40 kirvesmiestä. Nykyään kyseinen Ulrika Eleonoran kirkko on vanhin Etelä-Pohjanmaan puukirkoista. ==Lähteet== Luokka:Suomalaiset kirkonrakentajat Luokka:Lapuan historia Luokka:1600-luvulla syntyneet Luokka:1700-luvulla kuolleet Luokka:Syntymävuosi tuntematon Luokka:Kuolinvuosi tuntematon
Sadio Diallo

Abdoulaye Sadio Diallo (s. 28. joulukuuta 1990) on guinealainen jalkapalloilija, pelipaikaltaan hyökkääjä. Hän pelaa Ranskan Ligue 1:n Stade Rennais'ssa. ==Ura== Diallo aloitti uransa kotimaassaan Athlético de Coléahin joukkueessa. Vuonna 2009 hän siirtyi ranskalaisseura SC Bastiaan. Diallo pelasi Bastian ykkösjoukkueessa kaksi ottelua kaudella 2009-2010, ja sai tililleen 35 peliä sekä kymmenen maalia seuraavalla kaudella, jolla seura voitti Championnat Nationalin ja nousi sarjatasoa ylemmäs. Vuonna 2011 uutisoitiin, kuinka englantilainen Arsenal FC oli kiinnostunut Diallosta. Diallo kuitenkin jatkoi uraansa Bastiassa ja kaudella 2010-2011 hän iski joukkueelleen kahdeksan maalia pelaamissaan 30 ottelussa. Kauden päätteeksi Bastia nousi Ranskan pääsarjaan. Kauden jälkeen Diallo jätti joukkueen ja siirtyi Stade Rennais'in. Diallo on pelannut Guinean maajoukkueessa vuodesta 2010 lähtien ja muun muassa teki kaksi maalia ollen ottelun paras pelaaja vuoden 2012 Afrikan-mestaruuskilpailujen alkulohkon pelissä Botswanaa vastaan. == Lähteet == Luokka:Guinealaiset jalkapalloilijat Luokka:Vuonna 1990 syntyneet Luokka:Elävät henkilöt
Karjaan junaturma

Karjaan junaturma tapahtui 24. toukokuuta 1992 rantaradalla hieman Karjaalta Helsinkiin päin linjaosuudella. Turmassa Turusta Helsinkiin matkalla ollut Dr13-veturin nro 2334 vetämä ns. sinisistä vaunuista koostunut pikajuna suistui kiskoilta niin kutsutun hellekäyrän eli kiskojen lämpölaajenemisen aiheuttaman muodonmuutoksen vuoksi. Itse veturi ja etummaiset vaunut pysyivät kiskoilla, mutta neljä vaunua loppupäästä suistuivat osuen kallioleikkauksen seinämään. Onnettomuus ei vaatinut kuolonuhreja eikä kukaan loukkaantunut vakavasti, mutta kolme Eit-tyyppistä pikajunan vaunua vaurioitui korjauskelvottomiksi. Onnettomuuspaikan sijainti kallioleikkauksessa esti vaunuja kaatumasta vähentäen näin onnettomuuden vahinkoja. Myös vaunujen vahva rakenne kesti iskeytymisen kallioon. ==Lähteet== Luokka:Vuoden 1992 onnettomuudet Luokka:Junaonnettomuudet Suomessa Luokka:1990-luvun junaonnettomuudet Luokka:1990-luvun onnettomuudet Suomessa
Andrew Luck

Andrew Austen Luck (s. 12. syyskuuta 1989 Washington, D.C.) on pelaajauransa päättänyt yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi vuodesta 2012 lähtien seitsemän kautta NFL-liigan Indianapolis Coltsissa. Luck oli NFL:n varaustilaisuuden ensimmäinen varaus vuonna 2012. Hän sijoittui yliopistourallaan Stanfordin yliopistossa kahdesti toiseksi äänestyksessä parhaan yliopistopelaajan Heisman Trophy -palkinnosta. ==NFL-ura== NFL-joukkue Indianapolis Coltsin valitsi Stanfordin yliopiston joukkueessa pelanneen Luckin vuoden 2012 NFL:n varaustilaisuudessa ensimmäisenä pelaajana. Luckin varaaminen käytännössä varmistui, kun Colts ilmoitti vapauttavansa vuoden 1998 ykkösvarauksen, legendaarisen Peyton Manningin sopimuksestaan. Luck olisi luultavasti ollut kärkivaraus jo vuotta aiemmin, jolloin hän olisi luultavasti mennyt Carolina Panthersin joukkueeseen Cam Newtonin sijaan, mutta tällöin päätti jatkaa vielä vuoden Stanfordissa. Luck valittiin heti kahdella ensimmäisellä kaudellaan NFL:n tähdistöotteluun Pro Bowliin. Hän solmi Coltsin kanssa kesäkuussa 2016 kuusivuotisen jatkosopimuksen, arvoltaan 140 miljoonaa dollaria. Sopimus oli NFL-historian rahakkain. Useista loukkaantumisista kärsinyt Luck ilmoitti elokuussa 2019, juuri ennen uuden NFL-kauden alkua, että hän lopettaa peliuransa. ==Muuta== Yliopistoaikanaan Andrew Luck menestyi eliittiyliopistona tunnetussa Stanfordissa myös akateemisesti, ja valmistui yliopistosta pääaineenaan arkkitehtuuri. Luckin isä Oliver Luck pelasi myös ammattilaisena, toimien viiden kauden ajan sittemmin kuopatun Houston Oilersin pelinrakentajana vuosina 1982–1986. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Terttu Lyytikäinen

Terttu Birgitta Castrén (o.s. Lyytikäinen 30. syyskuuta 1916 Matarenki, Norrbotten, Ruotsi – 7. lokakuuta 2000 Helsinki) oli vuoden 1935 Miss Suomi. Lyytikäinen valittiin vuonna 1935 Miss Kuopioksi ja hän pääsi näin osallistumaan Miss Suomi -kilpailuun Helsingissä. Voitostaan hän sai palkinnoksi matkan Brysseliin Miss Maailma -kisoihin. Matka Belgiaan Brysseliin Antwerpenin kautta tapahtui rahtilaivalla kovassa myrskyssä, josta syystä perille tultiin kaksi päivää myöhässä. Miss Maailma -kilpailun voitti Miss Egypti. Siihen aikaan maailman politiikka oli voimakkaassa muutoksen tilassa. Siitä osoituksena oli mm. omat osallistujat Neuvostoliitolla ja Venäjän keisarikunnan emigranteilla. == Perhe ja yksityiselämä == Terttu Lyytikäisen isä oli jääkäriliikkeen aktivisti Viljo Abel Lyytikäinen. Äiti oli Ester Elviira os. Kulmala. Terttu syntyi Matarengin kylässä Ruotsin Ylitorniossa, Norrbottenissa, jonne isä oli vienyt perheensä turvaan keisarillisen Venäjän salaiselta poliisilta. Lapsia syntyi kaikkiaan yhdeksän, joista Terttu oli toiseksi vanhin. Hän kävi seitsemän luokkaa oppikoulua ja opiskeli sen jälkeen sairaanhoitajaksi Pielavedellä ja työskenteli kunnanlääkärin avustajana. Terttu Lyytikäinen ei käyttänyt huulipunaa eikä meikkejä, vaan halusi olla luonnollisen kaunis, sillä ehostus oli hänen mielestään ns. huonon tytön merkki. Miss Suomi -voiton jälkeen hän siirtyi Suomi-Filmiin töihin. Hän teki elokuvissa pieniä avustajan rooleja ja teki työtä myös filmilaboratoriossa. Sen jälkeen hän työskenteli Kansallis-Osake- Pankissa. Terttu Lyytikäinen meni naimisiin vuonna 1938 Paavo Edvard Castrénin kanssa. Pari sai neljä lasta, vuonna 1939 syntyi Pirkko, vuonna 1941 Eero, vuonna 1945 Anja ja vuonna 1947 Päivi. Terttu Castrén jäi leskeksi vuonna 1977 liki 40 avioliittovuoden jälkeen. Terttu kuoli 7. lokakuuta 2000. Hänet on haudattu miehensä viereen Hietaniemen hautausmaalle Helsinkiin. Sukuhaudan paikka on alue 2, kortteli 1, rivi 6. ==Lähteet== *http://lempimissit.suntuubi.com/?cat=311 ===Viitteet=== luokka:Miss Suomi -kilpailun voittajat luokka:Suomalaiset näyttelijät Luokka:Vuonna 1916 syntyneet Luokka:Vuonna 2000 kuolleet
HMS Splendid (S106)

HMS Splendid (viirinumero S106) oli Britannian kuninkaallisen laivaston Swiftsure-luokan sukellusvene. == Valmistus == Alus tilattiin toukokuussa 1976 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 23. marraskuuta 1977. Se laskettiin vesille 5. lokakuuta 1979 kumminaan amiraali James Eberlen puoliso Ann Eberle ja otettiin palvelukseen 21. maaliskuuta 1981 ensimmäisenä päällikkönään R. C. Lane-Nott.Gardiner, Robert s. 531 == Palvelus == Huhtikuun puolessa välissä 1982 alus saapui Etelä-Atlantille Argentiinan miehittämien Falklandinsaarten vesille. Alus ei osallistunut aktiivisesti sotatoimiin, vaan se seurasi argentiinalaisten liikkeitä ja välitti tietoja laivaston pääosalle. Aluksesta tuli 1990-luvun lopulla ensimmäinen kuninkaallisen laivaston alus, joka varustettiin Tomahawk-risteilyohjuksin. Alus laukaisi 1999 Kosovon kriisin aikana Tomahawkeja Belgradiin ja toisen kerran se laukaisi Tomahawkeja sotilasoperaatiossa Irakin sodassa 2003. Alus palasi heinäkuussa 2003 Faslaneen. Se poistettiin palveluksesta 2004 devonportissa. == Lähteet == * === Viitteet === Luokka:Swiftsure-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan kylmän sodan sukellusveneet
The General Strike

The General Strike on yhdysvaltalaisen punk rock -yhtye Anti-Flagin kahdeksas studioalbumi, joka julkaistiin 20. maaliskuuta 2012. Ennen virallista julkaisuaan se vuoti kokonaisuudessaan internetiin jo 19. tammikuuta. Albumin ensimmäinen single, The Neoliberal Anthem, julkaistiin yhtyeen Facebook- sivulla tammikuussa 2012. 7\. maaliskuuta Anti-Flag julkaisi yhteistyössä ihmisoikeusjärjestö Amnesty Internationalin kanssa musiikkivideon albumin kappaleelle This Is The New Sound. Videolla yhtyeen jäsenet kidnapataan ja kuljetetaan salaiselle, Guantanamo Bayta jäljittelevälle vankileirille. Vankileirillä Seesamtie-lastenohjelman Muppet-hahmot kiduttavat yhtyeen jäseniä muun muassa sähköšokeilla ja vesikidutuksella. Musiikkivideo ottaa vahvasti kantaa Yhdysvalloissa hyväksyttyyn National Defense Authorization Act (NDAA) -lakiin, joka antaa Yhdysvalloille oikeuden pidättää terrorismista epäillyn henkilön määräämättömäksi ajaksi ilman oikeudenkäyntiä.Video ja sen kuvaus YouTube-videopalvelussa == Kappaleet == # # # # # # # # # # # # == Kokoonpano == * Justin Sane – kitara, laulu * Chris #2 – basso, laulu * Chris Head – kitara, laulu * Pat Thetic – rummut == Arvostelut == * Metacritic: 69/100Metacritic: Reviews for The General Strike by Anti-Flag * Allmusic: AllMusic review * Desibeli.net: Desibeli.net: Levyarvio * Punknews.org: Punknews.org review == Lähteet == == Aiheesta muualla == * This Is The New Sound -musiikkivideo YouTube/AmnestyUSA Luokka:Anti-Flagin albumit Luokka:Vuoden 2012 albumit
Intian ja Japanin suhteet

Intian ja Japanin väliset suhteet ovat perinteisesti olleet läheiset. Vuosisatojen ajan Intia ja Japani ovat tehneet yhteistyötä erityisesti buddhalaisuuden leviämisen seurauksena. Toisen maailmansodan aikana Japanin keisarillinen armeija auttoi Subhas Chandra Bosen johtamaa Intian kansallista armeijaa taistelussa Britannian joukkoja vastaan. Intia on suurin japanilaisen kehitysavun vastaanottaja. Maiden väliset poliitiset suhteet ovat säilyneet läheisinä Intian itsenäistymisen jälkeen. Japanilaiset yritykset, kuten Sony, Toyota ja Honda ovat perustaneet tehtaita Intiaan ja Intian talouden kehittymisen myötä maasta on tullut merkittävä markkina-alue japanilaisille yrityksille. Japanilaiset yritykset olivat ensimmäisiä Intiaan sijoittaneita yrityksiä. Merkittävin Intiaan sijoittanut japanilainen yritys on autovalmistaja Suzuki, joka oli yksi osapuoli Intian suurimmassa autovalmistajassa Maruti Suzukissa. Joulukuussa 2006 pääministeri Manmohan Singhin vierailu Japanissa huipentui yhteisen ystävyysjulistuksen allekirjoittamiseen. Japani on rahoittanut useita rakennusprojekteja Intiassa. Merkittävin projekti on ollut Delhin metro. Vuonna 2007 Japanin itsepuolustusvoimat osallistuivat Intian valtamerellä järjestettyyn sotaharjoitukseen, johon osallistui myös joukkoja Intiasta, Singaporesta ja Australiasta ja Yhdysvalloista. == Aiheesta muualla == luokka:Intian kahdenväliset suhteet luokka:Japanin kahdenväliset suhteet
Robert Griffin III

Robert Lee Griffin III (s. 12. helmikuuta 1990 Okinawa, Japani) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Baltimore Ravensissä. Ennen ammattilaisuraansa Griffin pelasi yliopistojalkapalloa Baylorin yliopiston joukkueessa. Griffin on vuoden 2011 Heisman Trophy -voittaja. ==Ura== Yleisesti lempinimellä ”RG3” tunnettu Griffin voitti ensimmäisenä pelaajana Baylorin yliopiston historiassa parhaalle yliopistopelaajalle annettavan Heisman Trophyn. Hän on amerikkalaisen jalkapallon lisäksi kilpaillut aitajuoksussa. 110 metrin aitajuoksussa (99,1 cm aidoilla) hänen ennätyksensä on 13,46 vuodelta 2007 ja 400 metrin aitajuoksussa hänen ennätyksensä on 49,22 vuodelta 2008Robert Griffin Tilastopajan tietokannassa. Viitattu 24.11.2012 . Heisman Trophyn voittamisen jälkeen Griffin päätti jättää viimeisen yliopistovuotensa väliin siirtyäkseen ammattilaiseksi, ilmoittaen osallistumisestaan vuoden 2012 NFL:n varaustilaisuuteen. Häntä pidettiin yleisesti tilaisuuden toiseksi parhaana pelinrakentajana Stanfordin yliopiston Andrew Luckin jälkeen, ja Washington Redskins päätti tehdä vaihtokaupan St. Louis Ramsin kanssa saadakseen varmasti Griffinin. Lopulta Redskins pääsi varaamaan Griffinin itselleen tilaisuuden toisella varausvuorolla, Indianapolis Coltsin otettua Luckin ensimmäisellä vuorolla. Hän otti välittömästi haltuunsa aloittavan pelinrakentajan roolin, edeltäjien John Beckin ja Rex Grossmanin pelattua heikon edelliskauden. Griffin valittiin heti tulokaskaudellaan NFL:n tähdistöotteluun, Pro Bowliin. Hän joutui kuitenkin jättämään ottelun väliin pahan polvivamman takia, josta kuntoutuminen kesti lähes seuraavan kauden alkuun. ==Lähteet== ==Aiheesta muualla== * Robert Griffin III IAAF:n tietokannassa Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset pika-aitajuoksijat Luokka:Yhdysvaltalaiset 400 metrin aitajuoksijat Luokka:Vuonna 1990 syntyneet Luokka:Elävät henkilöt
European Air Transportin onnettomuus 2003

European Air Transportin onnettomuus 2003 tapahtui Bagdadissa Irakissa 22. marraskuuta 2003. DHL:n tytäryhtiön, European Air Transportin, Airbus A300 -rahtikone joutui pian Bagdadin kansainväliseltä lentoasemalta lentoon lähtönsä jälkeen ohjusiskun kohteeksi. Ohjus osui koneen siipeen. Siiven ja ohjauslaitteiden kärsimistä vaurioista huolimatta miehistö onnistui laskeutumaan takaisin Bagdadiin, ja kaikki miehistön jäsenet selvisivät hengissä. Tiedosto:Shootdown-10.jpg|Ohjuksen aiheuttamaa vahinkoa koneen siivessä. == Lähteet == Luokka:Vuoden 2003 lento-onnettomuudet Luokka:Lento- onnettomuudet Irakissa
Larry Fitzgerald

Larry Darnell Fitzgerald, Jr. (s. 31. elokuuta 1983 Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa NFL-liigan Arizona Cardinalsia. Fitzgeraldia pidetään yhtenä historian parhaimmista laitahyökkääjistä. Fitzgerald on nimetty yhdentoista kertaa NFL:n tähdistöotteluun Pro Bowliin ja kolme kertaa liigan tähdistöön eli All-Pro -joukkueeseen. Hänellä on NFL:n historian toiseksi eniten syötön vastaanottoja ja edettyjä jaardeja syötön vastaanotosta sekä kuudenneksi eniten kiinniotettuja touchdowneja. Vuonna 2020 hänestä tuli vähemmistöosakas NBA- seura Phoenix Sunsissa. ==NFL-ura== Arizona Cardinals varasi Pittsburghin yliopistossa pelanneen Fitzgeraldin vuoden 2004 NFL:n varaustilaisuudessa ensimmäisen kierroksen kolmantena pelaajana. Kaudella 2008 Fitzgerald pääsi pelaamaan Cardinalsin riveissä NFL:n mestaruusottelussa, Super Bowlissa. Cardinals kuitenkin hävisi ottelun 27-23, Fitzgeraldin kahdesta maalista huolimatta. Fitzgerald solmi elokuussa 2011 Cardinalsin kanssa kahdeksan vuoden sopimuksen, arvoltaan 120 miljoonaa dollaria. Sopimus teki hänestä NFL:n viidenneksi parhaiten palkatun pelaajan. Fitzgerald ei ole virallisesti lopettanut uraansa, vaikkei ole pelannut kauden 2020 jälkeen. Vuonna 2022 hän sanoi, ettei aio enää palata NFL-liigaan. ==Mediassa== Fitzgerald esiintyi EA Sportsin videopelin NCAA Football 2005 kannessa, sekö yhdessä Troy Polamalun kanssa Madden NFL 10 -pelin kannessa. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1983 syntyneet Luokka:Elävät henkilöt
Viuhkaperhosmaiset

Viuhkaperhosmaiset (Alucitoidea) on noin 230 lajia sisältävä pieni perhosten yläheimo.http://www.mapress.com/zootaxa/2011/f/zt03148p221.pdf Ryhmän silmiinpistävin piirre on siipien muodostuminen erillistä, ohuista liuskoista. Viuhkaperhosmaiset ovat hentorakenteisia pikkuperhosia, ja useimmilla lajeilla siivet jakaantuvat tyveä myöten kapeisiin, usein höyhenmäisiin liuskoihin. Siipien jakautuminen kaipeisiin kaistaleisiin on perhosilla hyvin harvinainen piirre, joka esiintyy viuhkaperhosten lisäksi vain sulkaperhosilla. Saattaa olla, että viuhkaperhoset ovat todellisuudessa sulkaperhosten sisarryhmä, mutta niiden morfologia viittaa sukulaisuuteen enemmänkin hammaskoiden sekä pienen Copromorphoidea-yläheimon kanssa. Parikymmentä lajia kuuluu austroaasialaiseen Tinodidaeen, jonka asema erillisenä heimona on joissakin lähteissä kyseenalaistettu. Loput lajit kuuluvat varsinaisiin viuhkaperhosiin.Kristensen (ed.) "Lepidoptera, Moths and Butterflies. Volume 1. Evolution, Systematics and Biogeography". Handbook of Zoology ISBN 978-3110157048 s. 222 Perhosten siipisuonissa on surkastumia. Lisäksi takaruumiin toisen jaokkeen vatsapuolella on V-kirjainta muistuttava paksuuntuma ja selkäpuolen jaokkeissa poikittaisia piikkirivejä.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s.235 Pistesilmien kehitysaste vaihtelee, mutta imukärsä on aina suomuton ja huulirihmat pitkät. Toukat elävät ravintokasvinsa sisällä yleensä kovertajina, mutta saattavat tehdä myös äkämiä. Kotelon jaokkeet I-IV ovat liikkumattomat kuten monilla muillakin pikkuperhosryhmillä. == Lähteet == == Aiheesta muualla == * Tree Of Life web project *
Sara Chafak

Sara Yasmina Chafak (s. 25. lokakuuta 1990 Helsinki) on suomalainen malli, näyttelijä, kokki, somevaikuttaja sekä vuoden 2012 Miss Suomi. Hänet valittiin Miss Suomeksi 29. tammikuuta 2012. Yläasteen jälkeen Chafak opiskeli kokiksi. == Televisioesiintymiset == Syksyllä 2013 Chafak osallistui Nelosen esittämään Dancing on Ice -jäätanssiohjelmaan parinaan taitoluistelija Sasha Palomäki. He sijoittuivat kisassa kolmanneksi. Toukokuussa 2014 Fox-kanavalla alettiin esittää Chafakin juontamaa kokkiohjelmaa.foxtv.fi: Sara Chafak suolasta sahramiin alkaa 12.5. Vuonna 2014 Chafak oli mukana Neljän tähden talkoot sekä Neljän tähden illallinen -ohjelmissa. Helmikuussa 2016 Chafak näytteli suomalaistuotetussa Fate-nimisessä lyhytelokuvassa, jota on kuvattu Oulussa ja Los Angelesissa. Chafak oli mukana Nelonen-kanavan esittämässä Selviytyjät Suomi -tosi-tv-sarjassa, joka kuvattiin vuonna 2017. Chafak osallistui myös Nelosen Farmi Suomi -tosi-tv-sarjaan, joka kuvattiin vuonna 2019. Chafak on vieraillut Possessa viisi kertaa. Vuonna 2019 esitettiin Fort Boyardin neljäs kausi, jossa Chafak edusti keltaista tiimiä yhdessä Monika Lindemanin ja Jeffrey Lawmanin kanssa. Chafakilla on pieni sivurooli Tuntematon sotilas -elokuvassa. Vuonna 2020 Sara osallistui Masked Singer Suomi -ohjelmaan Dragonina. Chafak osallistuu keväällä 2022 Nelosella ja Ruutu- suoratoistopalvelussa alkavaan tosi-tv-ohjelmaan Erikoisjoukot. == Opiskelu == Chafak opiskeli kansainvälistä markkinointia virolaisessa Estonian Business Schoolissa englannin kielellä. Heinäkuussa 2014 Chafak esiintyi JVG:n musiikkivideolla. Chafakia on koulukiusattu lapsena. Kokkikoulun aikana Chafak teki harjoittelut helsinkiläisissä hienostoravintoloissa, mutta kokkikoulun jälkeen Chafak työskenteli kahvilassa == Yksityiselämä == Chafakin isä on marokkolaistaustainen. Hänellä on kolme veljeä ja yksi sisko. Chafakin ja Tuomas Varesvuon 14-vuotinen suhde päättyi eroon vuonna 2019. Sen jälkeen Chafak asui avoliitossa jääkiekkoilija Jeffrey Lawmanin kanssa, josta hän erosi elokuussa 2023. Chafak tuomittiin helmikuussa 2023 rattijuopumuksesta 55 päiväsakkoon. Hänet oli pysäytetty elokuussa 2022 kolmostiellä Lempäälässä, ja tarkkuusmittauksessa promillemäärä oli ollut 0,75. Chafak on aikaisemmin joutunut ajokieltoon kesällä 2021 ylinopeuden takia ja myös vuoden 2020 lopulla, koska hän oli unohtanut toimittaa Liikenne- ja viestintävirastolle ”muutamia todistuksia”. Hän seurusteli some-alalla toimivan Jeffrey Lawmanin kanssa 2020–2023.https://www.iltalehti.fi/viihdeuutiset/a/cc99741a-d45e-4d0f-a4d1-b87a955a87b5 == Instagram-kohu == Lokakuussa 2020 Chafak aiheutti somekohun julkaisemalla omalla Instagram-tilillään kuvia, joihin hän ei ollut kysynyt kuvaajien lupia tai merkinnyt kuvien alkuperäisiä julkaisijoita. == Lähteet == Luokka:Miss Suomi -kilpailun voittajat Luokka:Vuonna 1990 syntyneet Luokka:Elävät henkilöt Luokka:Seulonnan keskeiset artikkelit Luokka:Suomalaiset somevaikuttajat
Kajaanin Suunnistajat

Kajaanin Suunnistajat on kajaanilainen suunnistuksen erikoisseura. Seura on perustettu 1947. Kajaanin Suunnistajat on yksi Kainuun rastiviikon perustajaseuroista ja sen ensimmäisen osakilpailun järjestäjä vuonna 1966. Kajaanin Suunnistajat toimii Kajaanin kaupunkiseudulla ja toimii kaikkien suunnistuslajien järjestäjänä. Kuntosuunnistusta seura toteuttaa KS- kuntorastien nimellä ja järjestämällä Vappurastit. Kuntosuunnistustapahtumissa tehdään vuosittain lähes 3000 suoritusta. Seura on ns. kasvattajaseura; lasten ja nuorten suunnistus on seuran painopistealue. Kilpasuunnistukseen osallistuu noin 70 seuran jäsentä. Seuran tunnetuin kasvatti on Paula Haapakoski, joka on voittanut suunnistuksen MM-viestikultaa 2006 ja 2007 ja EM-kullan 2006. Hiihtosuunnistuksessa seuran Tommi Härkönen on saavuttanut useita nuorten SM- ja EM-mitaleita sekä viestissä nuorten MM-pronssia. Kajaanin Suunnistajat on järjestänyt Kainuun rastiviikon lisäksi säännöllisesti myös muita suunnistuksen arvokisoja mm. SM-suunnistuksen R2-kisat vuonna 2002, Huippuliigan sprintin 2007, Nuorten Jukolan 2011, sprintin maailmancup- osakilpailun 2012 ja Koululiikuntaliiton kilpailut 2016. Seura oli mukana myös järjestämässä suunnistuksen MM-kilpailuja Vuokatissa 2013. ==Kirjallisuutta== * ==Aiheesta muualla== Seuran verkkosivu Luokka:Suomalaiset suunnistusseurat Luokka:Kajaanilaiset urheiluseurat Luokka:Vuonna 1947 perustetut urheiluseurat
HMS Warspite (S103)

HMS Warspite (viirinumero S103) oli Britannian kuninkaallisen laivaston Valiant-luokan ydinsukellusvene. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 10. joulukuuta 1963. Se laskettiin vesille 25. syyskuuta 1965 kumminaan pääministeri Harold Wilsonin puoliso Mary Wilson ja valmistui 18. huhtikuuta 1967.Gardiner, Robert s. 530 == Palvelus == Alus oli Falklandin sodan puhjetessa juuri vapautumassa telakalta, jossa se oli ollut kaksi vuotta modernisoitavana. Palvelukseen palattuaan se partioi Etelä-Atlantilla. Alus poistettiin palveluksesta 1991. == Lähteet == * === Viitteet === Luokka:Valiant-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
HMS Valiant (S102)

HMS Valiant (viirinumero S102) oli Britannian kuninkaallisen laivaston Valiant-luokan ydinsukellusvene. == Valmistus == Alus tilattiin 31. elokuuta 1960 Vickers Armstrongilta Barrow-in-Furnessista, missä köli laskettiin 22. tammikuuta 1962. Se laskettiin vesille 3. joulukuuta 1963 kumminaan Lady Thorneycroft ja valmistui 18. heinäkuuta 1966.Gardiner, Robert s. 530 == Palvelus == Alus oli modernisoitavana 1970, 1977 ja 1989 ja osallistui 1982 Falklandin sotaan. Aluksella havaittiin konevika kesäkuussa 1994 ja poistettiin palveluksesta 12. elokuuta. == Lähteet == * === Viitteet === Luokka:Valiant-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan kylmän sodan sukellusveneet
Pasi Salmela

Pasi Salmela (s. 25. kesäkuuta 1972 Kokkola) on suomalainen entinen jalkapalloilija. Hänen pelipaikkansa oli joko puolustuksessa tai keskikentällä. Salmelan vahvuuksiin kuuluivat taisteleva luonne ja kovat potkut.http://www.veikkausliiga.hs.prewise.com/Player.aspx?ID=873 Salmela edusti juniorina raumalaisia Paroalhon Voimaa ja Pallo-Iiroja.Pallo-Iirot Hän pelasi Veikkausliigassa 166 ottelua FC Oulussa, Rovaniemen Palloseurassa, Tampereen Ilveksessä ja Tampere Unitedissa. Maaleja hän teki näissä otteluissa yhdeksän. Ensiesiintymisensä Veikkausliigassa Salmela teki 24. huhtikuuta 1994 FC Oulun kohdatessa vierasottelussa FC Kuusysin. Hän teki samassa ottelussa myös ensimmäisen liigamaalinsa.http://www.veikkausliiga.hs.prewise.com/ennatykset_index.htm Salmela voitti Tampere Unitedissa Suomen-mestaruuden ja Suomen Cup -hopeaa 2001 ja SM-pronssia 2003 sekä 2004. Salmela oli mukana alle 20-vuotiaiden maajoukkueen kokoonpanossa ottelussa Tanskaa vastaan vuonna 1990, mutta ei päässyt kentälle. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1972 syntyneet Luokka:Elävät henkilöt
Rudolf Charousek

Rudolf Reszo Charousek (19. syyskuuta 1873 – 18. huhtikuuta 1900)Charousekin pelaajaprofiili Chessgames.com-sivustolla Viitattu 7.1.2013 oli unkarilainen shakkimestari. ==Elämä== Charousek syntyi Prahassa. Pian perhe muutti Unkariin. Siellä Charousek oppi shakin siirrot teini-iässä. Nuoruudessaan hän opiskeli lakitiedettä.Hooper, David & Whyld, Kenneth: The Oxford Companion to Chess, s. 62, 1984, Oxford University Press, Oxford Charousekin kansainvälinen läpimurto šakissa tapahtui Nürnbergin turnauksessa 1896. Hän pääsi mukaan kisaan varapelaajana, kun englantilainen mestari Amos Burn joutui peruuttamaan osallistumisensa. Charousek sijoittui 12. sijalle, mutta kukisti keskinäisessä pelissä maailmanmestari Emanuel Laskerin. Myöhemmin samana vuonna hän jakoi voiton Budapestissä Mihail Tšigorinin kanssa. Vuonna 1897 Charousek voitti syys- ja lokakuun vaihteessa pelatun turnauksen Berliinissä. Hänen taakseen jäivät mm. David Janowski, Carl Schlechter ja Tšigorin. Jo näinä vuosina Charousekin pelaamista haittasi tuberkuloosi, joka aikanaan päätti hänen elämänsä. Charousekin merkittävin kilpailusaavutus oli Kölnissä 1898, kun hän jakoi Amos Burnin takana toisen sijan Tšigorinin ja Wilhelm Cohnin kanssa ja hänen taakseen jäivät muun muassa entinen maailmanmestari Wilhelm Steinitz, Schlechter ja Janowski. Charousekin pelitaito herätti huomiota. Lasker totesikin, että joutuu jonakin päivänä pelaamaan maailmanmestaruusottelun häntä vastaan. Lupaava ura kuitenkin sai ennenaikaisen lopun, kun Charousek kuoli Budapestissä huhtikuussa 1900 tuberkuloosiin vain 26-vuotiaana. Charousek voitti 1890-luvulla monia mestareita. Osa näistä oli aikansa huippuja (kuten Pillsbury ja Lasker) Tosin eräät 1900-luvulla suurmestareiksi kohoavat pelaajat (esimerkiksi Geza Maroczy) olivat vasta uransa alussa. Useat Charousekin huippupelit alkavat erilaisilla gambiiteilla. Charousek olikin tunnettu hyökkäävästä pelityylistään. Toisaalta hän oli herkkähermoinen pelaaja, mikä ei ole eduksi kärsivällisyyttä vaativissa otteluissa. Charousek hävisikin Budapestissä pelatuissa otteluissa 1896 Tšigorinille ja Maroczylle. ==Merkittäviä pelejä== * Berger vs. Charousek (1892). Voitto Johann Nepomuk Bergeristä Kauschaussa 1892.chessgames.com * Charousek vs. Maroczy (1895). Voitto Geza Maroczysta Budapestissä 1895.chessgames.com * Charousek vs. Lasker (1896). Voitto Emanuel Laskerista Nürnbergin turnauksessa vuonna 1896.chessgames.com * Albin vs. Charousek (1896). Voitto Adolf Albinista Budapestissä 1896.chessgames.com * Charousek vs. Pillsbury (1896). Voitto Harry Nelson Pillsburysta Budepestissä 1896.chessgames.com ==Kirjallisuutta== *Philip W. Sergeant: Charousek's Games of Chess (1919). Lontoo, G. Bell & Sons Ltd. *Ludwig Bachmann: Rudolf Charousek: Der geniale ungarische jungmeister im schach, ein lebensbild an der hand von 100 auserwählten partien (1930). Ansbach, C. Brügel & Sohn. ==Lähteet== Luokka:Unkarilaiset shakinpelaajat Luokka:Vuonna 1873 syntyneet Luokka:Vuonna 1900 kuolleet
Missä on mun Strömsö?

Missä on mun Strömsö? on 23. tammikuuta 2012 singlenä julkaistu Annika Eklundin kappale. Kappaleen ovat säveltäneet ja sanoittaneet Heidi Maria Paalanen ja Kari Haapala. Kappale osallistui vuonna 2011 Elvis ry:n Vuoden merilaulu -kilpailuun, jossa se sijoittui toiseksi. == Lähteet == Luokka:Vuoden 2012 kappaleet Luokka:Annika Eklundin kappaleet
Samba Diakité

Samba Diakité (s. 24. tammikuuta 1989 Montfermeil, Ranska) on malilainen jalkapalloilija, joka pelaa Englannin Valioliigassa. Hänen seuransa on Queens Park Rangers. Hän pelasi kauden 2011-2012 loppuun asti ulottuvalla lainasopimuksella ranskalaisesta Nancy'stä ja teki QPR:n kanssa neljän vuoden sopimuksen kesällä 2012. Diakité on puolustava keskikenttäpelaaja ja solmi lainasopimuksen nykyisen seuransa kanssa 30. tammikuuta 2012. Hän pelaa myös Malin jalkapallomaajoukkueessa. Diakité teki avausmaalinsa Valioliigassa 31. maaliskuuta 2012 ottelussa QPR - Arsenal 2-1. Diakitén maali oli ottelun voittomaali ja syntyi 66. peliminuutilla. ==Lähteet== * National Football Teams === Viitteet === Luokka:Ranskalaiset jalkapalloilijat Luokka:Malilaiset jalkapalloilijat Luokka:Vuonna 1989 syntyneet Luokka:Elävät henkilöt
Pietari Koskinen

Pietari Koskinen (s. 1965) on suomalainen äänisuunnittelija ja ohjaaja. Hän on elokuvaäänityksen ja -äänisuunnittelun professori Aalto-yliopiston taiteiden ja suunnittelun korkeakoulussa. Hän on voittanut parhaan äänisuunnittelun Jussi-palkinnon vuonna 1996 elokuvasta Suolaista ja makeaa, vuonna 2007 elokuvasta Unna ja Nuuk sekä vuonna 2012 yhdessä Olli Huhtasen kanssa elokuvasta Hiljaisuus. Vuonna 1995 hänelle myönnettiin Suomi-palkinto. ==Ohjaustöitä== * Pidot paranee (1990) * Verta ja luita (1993) * Rytmihäiriöitä (2000) ==Lähteet== ==Aiheesta muualla== * * Luokka:Suomalaiset äänisuunnittelijat Luokka:Suomalaiset elokuvaohjaajat Luokka:Suomalaiset elokuvaäänittäjät Luokka:Vuonna 1965 syntyneet Luokka:Elävät henkilöt
Amerikansarvipöllö

Amerikansarvipöllö (Asio clamator) on pöllöjen heimoon kuuluva lintulaji. Sitä tavataan Etelä-Amerikassa ja osissa Keski-Amerikkaa seuraavissa maissa: Argentiina, Belize, Bolivia, Brasilia, Costa Rica, Ecuador, El Salvador, Guatemala, Guyana, Honduras, Kolumbia, Meksiko, Nicaragua, Panama, Paraguay, Peru, Ranskan Guayana, Suriname, Trinidad ja Tobago, Uruguay ja Venezuela. Se on keskikokoinen pöllö, jolla on suuret korvatupsut ja ruskeavalkoinen naamakiehkura, jossa on musta reunus. Sen nokka on musta, ja sen silmät ovat kanelinruskeat. Sillä on lyhyemmät ja pyöreämmät siivet kuin useimmilla lähisukuisilla lajeilla. Yläpuolelta amerikansarvipöllö on kanelinruskea mustin kiemurakuvioin ja levein juovin. Alapuoli on vaaleanruskea tummin juovin. Se on 30–38 senttimetriä pitkä ja painaa 320–546 grammaa.Owlpages.com viitattu 30.1.2012. Amerikansarvipöllöä esiintyy hyvin monenlaisilla alueilla merenpinnan tasosta aina 1 600 metrin korkeuteen. Lajin sijaintia systematiikassa ei ole vielä ratkaistu. Eri auktorit sijoittavat sen joko sukuun Asio tai sukuun Pseudoscops jamaikanpöllön kanssa. Joskus se jopa sijoitetaan ainoaksi lajiksi sukuun Rhinoptynx. 2000-luvulla tehtyjen DNA- tutkimusten perusteella laji on läheistä sukua muiden sarvipöllöjen kanssa ja jopa sarvipöllön sisarlaji.Olsen, P.D. & Marks, J.S: Striped Owl (Asio clamator). Teoksessa Sillä on seuraavat alalajit: * Asio clamator clamator (Vieillot, 1808) * Asio clamator forbesi (Lowery & Dalquest, 1951) * Asio clamator midas (Schlegel, 1862) * Asio clamator oberi (E. H. Kelso, 1936) ==Lähteet== ==Aiheesta muualla== * Luokka:Sarvipöllöt
HMS Trafalgar (S107)

HMS Trafalgar (viirinumero S107) on Britannian kuninkaallisen laivaston Trafalgar-luokan ydinsukellusvene. == Valmistus == Alus tilattiin 7. huhtikuuta 1977 Vickers Shipbuilding and Engineeringiltä Barrow-in- Furnessista, missä köli laskettiin 15. huhtikuuta 1979. Se laskettiin vesille 1. heinäkuuta 1981 ja otettiin palvelukseen 27. toukokuuta 1983.Gardiner, Robert s. 532 == Palvelus == Operaatio Veritaksen päätyttyä Trafalgar palasi 1. maaliskuuta 2002 Devonportiin. Marraskuussa alus ajoi karille lähellä Isle of Skyetä, jolloin alukseen aiheutui 5 miljoonan punnan vauriot ja kolme merimiestä loukkaantui. Alus poistettiin palveluksesta 4. joulukuuta 2009 Devonportissa. == Lähteet == * === Viitteet === Luokka:Trafalgar-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Oulun Aikuiskoulutuskeskus

Oulun Aikuiskoulutuskeskus Oy (OAKK) oli Oulussa toiminut ammatillisen osaamisen ja ammatillisen hyvinvoinnin asiantuntijaorganisaatio. Vuosittain OAKK:ssa opiskeli noin 5 000–7 000 aikuista, ja henkilökuntaa oli viimeisenä toimintavuotena noin 130. OAKK:n koulutuspalveluja olivat aikuisten näyttötutkinnot, ammatillinen täydennyskoulutus, uraohjauspalvelut sekä maahanmuuttajien kotoutumiskoulutus. Koulutustoimintaa OAKK:ssa tukivat ravintola Killinki, Hierojaklinikka, Virpiniemen liikuntaopiston virkistys- ja vapaa-ajan toiminta, eri koulutusalojen asiakastyöt ja osakkuus tarkkuusmekaniikan opetus- ja valmistuskeskus Oulu PMC -osuuskunnassa. OAKK:n omisti Oulun kaupunki. OAKK järjesti koulutusta seuraavilla koulutusaloilla: * tekniikan ja liikenteen ala (metalli, sähkö ja elektroniikka, rakennus, pintakäsittely, maarakennus, ajoneuvo- ja kuljetustekniikka, kiinteistö ja talotekniikka, turvallisuus) * yhteiskuntatieteiden, liiketalouden ja hallinnon ala (liiketalous ja kauppa) * matkailu-, ravitsemis- ja talousala (kotitalous- ja puhdistuspalvelut, hotelli ja ravintola, matkailu) * humanistinen ja kasvatusala (vapaa-ajan ohjaus, opetus ja kasvatus) * sosiaali-, terveys- ja liikunta-ala (hoitotyö, kuntoutuminen, välinehuolto, liikuntaneuvoja) * ohjauspalvelut (uraohjauspalvelut, kotoutumispalvelut). Vuosittain suoritettiin noin 700 kokonaista aikuisten näyttötutkintoa ja runsaat 200 tutkinnon osaahttp://www2.oakk.fi/toimintakertomus2013/ . OAKK:ssa voi opiskella sekä työtön että työssä oleva. OAKK järjesti työvoimakoulutusta, oppisopimuskoulutusta, yhteishankintakoulutusta, omaehtoista koulutusta sekä henkilöstökoulutusta. OAKK järjesti myös nuorten aikuisten koulutusohjelmaan (nuorisotakuu) kuuluvaa koulutusta. == Historia == Suomeen perustettiin 1970–luvulla useita kymmeniä ammatillisia kurssikeskuksia eri puolille maata tarjoamaan työttömille täydennys– ja jatkokoulutusta. Oulun kurssikeskuksen ensimmäiset kurssit alkoivat toukokuussa 1971. Kurssikeskus toimi muun muassa Åströmin entisissä tehdasrakennuksissa. Kurssikeskuksen koulurakennus Kaukovainiolla valmistui 1981. Kurssikeskuksen nimi muutettiin ammatilliseksi aikuiskoulutuskeskukseksi 1991. Oulun Aikuiskoulutuskeskuksen toiminta omalla nimellään päättyi 31.12.2017. OAKK:n koulutustoiminta siirtyi OSAO:lle 1.1.2018. == Organisaatio == === Hallitus 2014–2017 === * Jouni Pitkänen, puheenjohtaja * Jani Ronkainen, varapuheenjohtaja * Sirpa Kemppainen * Virve Kangas * Abdul Mannan === Rehtorit === * Antero Kinnunen 1970–1978 * Seppo Ventelä 1978–1987 * Ilpo Mäki 1987–2012 * Susanna Maunu 2012–heinäkuu 2017 * Sanna Matikainen heinäkuu–joulukuu 2017 == Lähteet == Luokka:Oulun oppilaitokset Luokka:Aikuiskoulutus Luokka:Suomen ammattioppilaitokset